Foto: Yekaterina Chesnokova/RIA «Novosti» Rossiya Tashqi ishlar vazirligi rasmiy vakili Mariya Zaxarovaning fikricha, Qo‘shma Shtatlar Yaqin Sharq va Afrika shimolida «diplomatik o‘yinda» muvaffaqiyatsizlikka erishdi hamda xatti-harakatning yangi modeliga o‘tdi - «to‘xtovsiz qo‘rqitish va sanksiyalar». Bu haqda u «Rossiya 24» telekanali efirida aytib o‘tdi. «Afsuski, AQSh biz bilan diplomatik o‘yin uchun imkoniyat topa olmay va Yaqin Sharq hamda Afrika shimolida ham o‘z diplomatik o‘yinida muvaffaqiyatsizlikka uchrab, aftidan, B rejaga o‘tdi: to‘xtovsiz qo‘rqitish, sanksiyalarga», - deya aytib o‘tdi Zaxarova. Shuningdek, uning ta’kidlashicha, Qo‘shma Shtatlarning bunday xatti-harakati – bu katta strategiyasining bir qismi. Eslatib o‘tamiz, avvalroq Tramp Yevropa davlatlaridan chiqarib yuborilgan rossiyalik diplomatlar sonini eshitgach g‘azabga mingani xabar qilingandi.